CELEX: 62019TN0762
Language: da
Date: 2019-11-08 00:00:00
Title: Sag T-762/19: Sag anlagt den 8. november 2019 – Rio Tinto European Holdings m.fl. mod Kommissionen

10.2.2020   
            
            
               DA
            
            
               Den Europæiske Unions Tidende
            
            
               C 45/36
            
         
      Sag anlagt den 8. november 2019 – Rio Tinto European Holdings m.fl. mod Kommissionen
      (Sag T-762/19)
      (2020/C 45/36)
      Processprog: engelsk
      
         Parter
      
      
         Sagsøgere: Rio Tinto European Holdings Ltd (London, Det Forenede Kongerige), Rio Tinto International Holdings Ltd (London) og Rio Tinto Simfer UK Ltd (London) (ved advokaterne N. Niejahr og B. Hoorelbeke samt solicitors A. Stratakis og P. O’Gara)
      
         Sagsøgt: Europa-Kommissionen
      
         Sagsøgernes påstande
      
      
                  —
               
               
                  Kommissionens afgørelse (EU) 2019/1352 af 2. april 2019 om Det Forenede Kongeriges statsstøtte (SA.44896) vedrørende skattefritagelse for koncernintern finansiering for kontrollerede udenlandske selskaber (EUT 2019, L 216, s. 1) annulleres, for så vidt som det deri fastslås, at den angivelige støtteforanstaltning udgør støtte som omhandlet i artikel 107, stk. 1, TEUF og for så vidt som det deri fastslås at støtten skal tilbagesøges med renter, herunder fra sagsøgerne.
               
            
                  —
               
               
                  Subsidiært annulleres den anfægtede afgørelses artikel 2, 3 og 4, for så vidt som der heri anordnes tilbagesøgning af uforenelig støtte med tillæg af renter, herunder fra sagsøgerne.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgerne fremsat fem anbringender.
      
                  1.
               
               
                  Første anbringende om, at Kommissionen tilsidesatte artikel 107, stk. 1, TEUF, da den fastslog, at den angivelige støtteforanstaltning indebærer en selektiv fordel:
                  
                              a)
                           
                           
                              for de selskaber, som gør brug af 75 %-fritagelsen for lav-risiko fritagelsesberettigede låneforhold, fordi Kommissionen
                              
                                          —
                                       
                                       
                                          med urette identificerede Det Forenede Kongeriges ordning for kontrollerede udenlandske selskaber som referenceordningen
                                       
                                    
                                          —
                                       
                                       
                                          begik en retlig fejl, da den konkluderede, at 75 %-fritagelsen udgør en undtagelse til referencebeskatningsordningen på det grundlag at:
                                          
                                                      (i)
                                                   
                                                   
                                                      konklusionen om en undtagelse med urette er baseret på lovgivningsteknikken
                                                   
                                                
                                                      (ii)
                                                   
                                                   
                                                      kriteriet om nøglepersonfunktioner ikke er det afgørende kriterium i forbindelse med Det Forenede Kongeriges ordning for kontrollerede udenlandske selskaber, og
                                                   
                                                
                                                      (iii)
                                                   
                                                   
                                                      fritagelsesberettigede og ikke-fritagelsesberettigede låneforhold ikke er i samme faktiske og retlige situation, og idet Kommissionen under alle omstændigheder begik en retlig fejl, da den foretog en analog anvendelse af eller i for høj grad forlod sig på ordlyden af Rådets direktiv (EU) 2016/1164 (1)
                                                      
                                                   
                                                
                                    
                                          —
                                       
                                       
                                          begik en faktisk og retlig fejl, da den konkluderede, at 75 %-fritagelsen ikke er begrundet i karakteren og den almindelige opbygning af beskatningsordningen på samme måde som skattefritagelsen for koncernintern finansiering, der finder anvendelse på ikkehandelsrelaterede finansieringsindtægter omfattet af Section 371EC i Taxation (International and Other Provisions) Act 2010 (Det Forenede Kongeriges lov om skatter (internationale og andre bestemmelser) af 2010.
                                       
                                    
                        
                              b)
                           
                           
                              for de selskaber, der gør brug af undtagelserne vedrørende matched interest og fritagelsesberettigede ressourcer, fordi den
                              
                                          —
                                       
                                       
                                          med urette identificerede Det Forenede Kongeriges regler om kontrollerede udenlandske selskaber som referenceordningen
                                       
                                    
                                          —
                                       
                                       
                                          begik en retlig fejl ved at konkludere, at undtagelserne vedrørende matched interest og fritagelsesberettigede ressourcer udgør en undtagelse til referencebeskatningsordningen, på det grundlag, at
                                          
                                                      (i)
                                                   
                                                   
                                                      konklusionen om en undtagelse med urette er baseret på lovgivningsteknikken, og kriteriet om nøglepersonfunktioner ikke er et afgørende kriterium for Det Forenede Kongeriges regler om kontrollerede udenlandske selskaber
                                                   
                                                
                                                      (ii)
                                                   
                                                   
                                                      skattepligtige personer, som kan anvende undtagelserne vedrørende matched interest og fritagelsesberettigede ressourcer ikke er i samme faktiske og retlige situation som skattepligtige personer, som ikke kan anvende disse.
                                                   
                                                
                                    
                                          —
                                       
                                       
                                          begik en faktisk og retlig fejl ved at konkludere, at undtagelserne vedrørende matched interest og fritagelsesberettigede ressourcer ikke er begrundet i karakteren og den almindelige opbygning af beskatningsordningen.
                                       
                                    
                        
            
                  2.
               
               
                  Andet anbringende om, at Kommissionen tilsidesatte artikel 107, stk. 1, TEUF, idet den ikke godtgjorde, at den angivelige støtteforanstaltning kunne påvirke handelen mellem medlemsstater og kunne fordreje konkurrencen.
               
            
                  3.
               
               
                  Tredje anbringende om, at Kommissionen subsidiært tilsidesatte artikel 49 TEUF, idet den kvalificerede den angivelige støtteforanstaltning som uforenelig statsstøtte, som ikke er i strid med etableringsfriheden som sikret ved artikel 49 TEUF.
               
            
                  4.
               
               
                  Fjerde anbringende om, at Kommissionen tilsidesatte det grundlæggende princip om ligebehandling/forbud mod forskelsbehandling ved
                  
                              —
                           
                           
                              at behandle ikkehandelsrelaterede finansieringsindtægter fra kvalificerende lån på samme måde som ikkehandelsrelaterede finansieringsindtægter fra ikkekvalificerende lån, og
                           
                        
                              —
                           
                           
                              at behandle skattefritagelsen for koncernintern finansiering forskelligt afhængig af, om de ikkehandelsrelaterede finansieringsindtægter er omfattet af sections 371EB or 371EC i Taxation (International and Other Provisions) Act 2010.
                           
                        
            
                  5.
               
               
                  Femte anbringende om subsidiært, at selv om den angivelige støtteforanstaltning falder under of artikel 107, stk. 1,TEUF, tilsidesatte Kommissionen artikel 16, stk. 1,i Rådets forordning (EU) 2015/1589 (2), ved at anordne tilbagesøgning af angiveligt uforenelig støtte fra adressaterne for den angivelige støtteforanstaltning, fordi en sådan tilbagesøgning tilsidesætter almindelige EU-retlige principper, navnlig princippet om den berettigede forventning og retssikkerhedsprincippet.
               
            
         (1)  Rådets direktiv (EU) 2016/1164 af 12.7.2016 om regler til bekæmpelse af metoder til skatteundgåelse, der direkte indvirker på det indre markeds funktion (EUT 2016 L 193, s. 1).
      
         (2)  Rådets forordning (EU) 2015/1589 af 13.7.2015 om fastlæggelse af regler for anvendelsen af artikel 108 i traktaten om Den Europæiske Unions funktionsmåde (EUT 2015, L 248, s. 9).